Acaben les obres de millora al carrer Vicent Lladró i l'avinguda Riu Túria
30 de març de 2023

Ja hem acabat les obres de millora al carrer Vicent Lladró i Sena i en l'avinguda del Riu Túria. Al carrer Vicent Lladró i Sena hem canviat les voreres i millorat l'accessibilitat amb un pas de vianants a cota zero en l'encreuament amb el carrer Ramón Muntaner.

En l'avinguda del Riu Túria hem reparat el ferm de la calçada i hem ampliat la vorera, sense perdre places d'aparcament, des de la intersecció amb el carrer Alacant i la plaça Espanya fins a la intersecció amb el carrer del Mestre Serrano.

Finalment, hem asfaltat i pintat les dues zones.